ඉන්ධන තොග හිඟ වීමත් ඉන්ධනවල මිල ශීඝ්‍රයෙන් ඉහළ යෑමත් සම්බන්ධයෙන් පාකිස්තාන රජය විමර්ශනයක් ආරම්භ කර ඇත.ඉකුත් වසරේ සිදු වූ ඛනිජ තෙල් අර්බුදයක් මුල් කරගනිමින් මෙම විමර්ශන ආරම්භ වී තිබෙන අතර මෙම ඛනිජ තෙල් අර්බුදය පිටුපස ඉන්ධන සමාගම් සිටින බවට සැකයක් මතු වී ඇතැයි පාකිස්තාන රජයේ වාර්තා උපුටා දක්වමින් විදෙස් මාධ්‍ය වාර්තා කරයි.මෙම ඛනිජ තෙල් අර්බුදය මුල් ගනිමින් ඛනිජ තෙල් සම්බන්ධ ලේකම්වරයා ධුරයෙන් ඉවත් කිරීමට පාකිස්තාන අග්‍රාමාත්‍ය ඉම්රාන් ඛාන් පසුගිය සතියේ දී පියවර ගත්තේ ය.